Hlavné mesto Slovenskej republiky Bratislava ako príslušný orgán územného plánovania podľa § 16 ods. 2 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej stavebný zákon)

**oznamuje**

prerokovanie

**Urbanistickej štúdie – „Riešenie centrálnej rozvojovej osi Petržalka“ – koncept riešenia**

ktoré sa uskutoční

**v dňoch 3.1.2019 – 22.2.2019**

pričom verejné prerokovanie

spolu s odborným výkladom spracovateľského kolektívu sa uskutoční

**dňa 6.2.2019 o 17.00 hod. v sále Domu kultúry Zrkadlový háj,**

Rovniankova 3, 85102 Bratislava-Petržalka.

Spracovateľom Urbanistickej štúdie - Riešenie centrálnej rozvojovej osi Petržalka je na základe výsledkov medzinárodnej urbanistickej súťaže návrhov „Riešenie centrálnej rozvojovej osi Petržalky“ prof. Ing. arch. Bohumil Kováč, PhD., autorizovaný architekt SKA 0068 a kol.. Obstarávanie urbanistickej štúdie zabezpečuje Hlavné mesto Slovenskej republiky Bratislava prostredníctvom odborne spôsobilej osoby podľa § 2a stavebného zákona Ing. arch. Miroslavy Valkovej, reg. č. 300.

Koncept Urbanistickej štúdie „Riešenie centrálnej rozvojovej osi Petržalka“ je zverejnený na webovej stránke obstarávateľa [www.bratislava.sk](http://www.bratislava.sk) v časti Samospráva – Hlavná architektka a je tiež k nahliadnutiu v Kancelárii prvého kontaktu, Magistrát hlavného mesta SR Bratislavy, Primaciálne námestie č. 1, Bratislava.

Svoje pripomienky k predloženému konceptu urbanistickej štúdie, prípadne námety a podklady, ktorými je potrebné sa pri spracovaní urbanistickej štúdie zaoberať, môžete podať **v termíne do 22.2.2019** na adresu obstarávateľa Hlavné mesto SR Bratislava, Hlavná architektka, Primaciálne námestie č. 1, P.O. BOX 192, 814 99 Bratislava 1, resp. v rovnakom termíne mailom na adresu [architekt@bratislava.sk](mailto:architekt@bratislava.sk) – do predmetu prosíme uviesť „UŠ Petržalka“. V prípade, že sa v uvedenej lehote k návrhu nevyjadríte, predpokladá sa, že ku konceptu urbanistickej štúdie nemáte žiadne pripomienky.

Vyvesené: ............................................

Zvesené: ............................................

Matúš Vallo

primátor